BFMANEESCHE TEXTKN. 75 



na-lösa kadjaru-djoro oi mada-na ba supu wedi ade-na wara-na Maharadja Kurma di 

 ade rasa ede mandinga labo pata-na sintji Maharadja Kurma. Eda ba wai Tjahaya- 

 Hairani mawaü-ra lösa djaru-djoro oi mada-na, ede-ra nggahi kai-na: ba bau-tji neè 

 nangi kai ndai-mu, wati ntene-pu-ro ródjo angi-mu labo rahi-mu ? Nljambe kai ba 

 Tjahaya-Hairani wati nangi-ku lamada, asal neè lósa kai oi mada-ku, wara sasili, 

 kira-ku, di ade bunga wai ake, na-luu di mada-ku, na-nata malai-ku iyu-ku, ede 

 asal-na neè lósa kai oi mada-ku. Ro na-sodi wali-du ba Tjahaya-Hairani: wara 

 waa-ta saninu-ro wai? Ntjambe kai ba wai: wara waa-k saninu. Ede ta-mai-ra 

 kateï lamada. Ede-ra kalösa kai ba wai saninu labo huku-huku salaho-na labo tembe-na 

 saninu ede, na-raho-ra kafa labo ndau. Ede-ra mbeï kai kafa malabo ndau, na-mai 

 dja-ra sa-buwa karóku móro mamai ntuu ro marama rero di ade bunga ede, di 

 bè-du lao kai karöku ededeï-ra kaluu kai-na ndau. Sa-mena-mena-na lampa rawi-na 

 ede na-èda mena-du ba Tjahaya-Hairani, ede-ra saróme-na ro na-bade-du Wai Kabaya 

 ede wati lowa-na kara bunga, mantau kara ake tantu Maharadja Kurma. Ndadi ba 

 wai na-waü ra warawito rima-na mabatu rero karóku móro mandinga labo pèpa-na 

 «tjilaka póda karóku móro ake, mada nahu marindi, mai wali siya makangango ro 

 marama tjampu-lempa di bunga ake" labo pèpa-na ro tópa-na karóku ede saraka 

 mabu-na labo saninu-n, na-waü-ra mbia kóne saninu-n ra-hina bata ba kapenta dindi. 

 Nggahi kai ba Tjahaya-Hairani: póda dja, wai-e, na-sawai póda-ku karóku tjilakaede, 

 na-èda-ku ita marindi mada, na-mai wali-ra siya makalingango saraka waü-du mbia 

 saninu ita, ai ake wati-du lowa-ta kateï lamada, wara-si umu nai-s kombi didi-s 

 kombi, ede ampo ta-waa wali-ku saninu makalai ! Ndadi na-mbeï-du tembe ra-kani 

 ndai Tjahaya-Hairani: ake, wai-e, wara-ka ndai lombo-lombo-mu. Ede-ra ao kai ba 

 wai mandinga labo neyo ade-na, na-raho-ra weki-na dula. Rongga-pu di uma-na 

 na-nuntu mena kai-du Maharadja Kurma sa-mena-na lampa rawi-na di kapa. Makento 

 ba ede, na-kaambi weya-du ngaha ro nóno ba ruma-t neè lao ou kai-na anakoda 

 malabo wei-na, waü mpara ambi, ede-ra lao kai sa-mena-na wei djaneli tureli londo 

 di kapa malao ao wei anakoda. Waü mpara ambi mena. ede-ra londo kai-na anakoda 

 malabo wei-na, wati-p sabune lampa-na, na-rongga-ra di asi, anakoda na-dóho-ra di 

 paruga labo ndai ruma-ta labo radja Mangendar-Sri, Tjahaya-Hairani na-dóho-ra labo 

 Mayang-Mangure. Di ade dóho-na ede wati-du paki-na mada-na mantanda Mayang- 

 Mangure. Nggahi kai-na ba Mayang-Mangure : e sae, au-tji neè ntanda kai-ta lamada 

 mandede-ndede lalo.- 9 Ntjambe kai ba Tjahaya-Hairani: ai ari-e, kangampu mbóto-mbóto, 

 asal-na ndai ntanda kai ba ndai-ku, na-sapahu póda rahi ndai-ku matangara kai 

 Maharadja Kurma labo ndai-mu, lai kai-na ba supu siwe labo móne mpa. Ndadi 

 na-nuntu tala mena-du watu tampuu-na saraka tjumpu-kai-na lampa rawi ntjengga-na 

 labo Maharadja Kurma, »maai ake w&ra nggadu-na sura ro wara sintji ede. Ntika 

 na-èda-du pahu sintji na-pata-du ba Mayang-Mangure sintji Maharadja Kurma. Ede-ra 

 mbisa kai-na Mayang-Mangure di tando doü mbóto ede, na-waü-ra ngango saraa di 

 ade asi. Ede-ra neè kai Radja Mangendar-Sri malao paraèsa ngango ede. Ntika 

 na-èda-du Mayang-Mangure wunga mbisa-na, ede-ra weha kai oi mawa, karète weya 

 kai-du pahu-na. Ede-ra iyu kai weki-na. Ndadi na-sodi-du ba Radja Mangendar-Sri 



